pythainlp/thai-wiki-dataset-v3 huggingface dataset:
เนเวอร์แลนด์

เนเวอร์แลนด์ (Neverland) เป็นที่รู้จักโดยภาพยนตร์ของ Disney โดยเนเวอร์แลนด์เป็นสถานที่ที่ปีเตอร์แพน ทิงเกอร์เบล และเด็กหลงทางอาศัยอยู่ อีกทั้งนางเงือกและเหล่านางฟ้าสัตว์วิเศษ รวมถึงกัปตันฮุกด้วย ทุกคนในเนเวอร์แลนด์จะไม่มีวันโตขึ้น เนเวอร์แลนด์มีลักษณะเหมือนกับเกาะ สวยงามมาก บางตำราก็ว่าอยู่ในดวงดาว บางคนเชื่อว่ามีเนเวอร์แลนด์จริง บางคนไม่เชื่อ จึงไม่ทราบว่าเนเวอร์แลนด์ที่อยู่อาศัยของปีเตอร์เตอร์แพนมีจริงหรือเปล่าแล้วแต่ความเชื่อใน จินตนาการของเด็กๆ
และในบทประพันธ์ของ J.M.Barrie ได้เขียนไว้ว่าทางเข้าเนเวอร์แลนด์นั้นคือ "ที่สองจากขวาแล้วตรงไปจนเช้า"
ปีเตอร์ แพน
ประเทศสมมุติ
เกาะสมมติ
Peter Pan#Ønskeøen
Peter Pan#Neverland
พิศณุ นิลกลัด

พิศณุ นิลกลัด (ชื่อเล่น: ณุ นามปากกา: เตยหอม) พิธีกรประจำรายการ ข่าวนอกลู่ ทางสถานีโทรทัศน์ไทยทีวีสีช่อง 3, อดีตผู้ประกาศข่าว สถานีโทรทัศน์สีกองทัพบกช่อง 7, อดีตพิธีกรรายการโทรทัศน์ สะเก็ดข่าว และ คอข่าว, อดีตพิธีกรรายการฟ้ามีตา, อดีตผู้บรรยายการแข่งขันกีฬา ทางช่อง 7 สี และทรูวิชันส์, คอลัมนิสต์ที่มีชื่อเสียงในเครือสยามสปอร์ตซินดิเคท ต่อมาในปี พ.ศ. 2556 พิศณุย้ายออกจากช่อง 7ไปยังช่อง 3 โดยเข้าเป็นพิธีกร ประจำรายการข่าวนอกลู่
== ประวัติ ==
พิศณุ เกิดเมื่อวันที่ 16 มกราคม พ.ศ. 2497 อำเภอชะอำ จังหวัดเพชรบุรี จบการศึกษาระดับประถมจากโรงเรียนอรุณประดิษฐ ชั้นมัธยมศึกษาจากโรงเรียนมัธยมสาธิตวัดพระศรีมหาธาตุ มหาวิทยาลัยราชภัฏพระนคร ปริญญาตรี รัฐศาสตรบัณฑิต จากจุฬาลงกรณ์มหาวิทยาลัย เข้าสู่แวดวงสื่อมวลชนครั้งแรก โดยเป็นคอลัมนิสต์ และนักข่าวในหนังสือพิมพ์สยามกีฬารายวัน ทำข่าวกีฬาหลายประเภท เช่น มวยไทย, มวยสากล, ฟุตบอล และกอล์ฟ ด้วยความชื่นชอบกีฬามาตั้งแต่เด็ก
จากนั้นจึงเข้าสู่แวดวงสื่อมวลชนสายการเมือง และเป็นบรรณาธิการข่าวกีฬา หนังสือพิมพ์สยามรัฐ ในปี พ.ศ. 2520 จากนั้นจึงย้ายไปสังกัดช่อง 7 สี โดยเป็นทั้งบรรณาธิการข่าวการเมือง, ข่าวกีฬา, ผู้ประกาศข่าว และผู้บรรยายกีฬาด้วย มาจนถึงปัจจุบัน โดยพิศณุมีความสามารถบรรยายกีฬาได้หลายประเภท เช่น มวยสากล เทนนิส รวมทั้งเป็นผู้บรรยายกอล์ฟเป็นคนแรกๆ ในประเทศไทย พิธีกรรายการกอล์ฟ กูรู, คอข่าว, ฟ้ามีตา
พิศณุได้ก่อตั้ง บริษัท สปอร์ตทิปส์ จำกัด เพื่อผลิตรายการสั้นๆ เกี่ยวกับกีฬา และมีน้องชายแท้ๆ คือวีรศักดิ์ นิลกลัด (ชื่อเล่น: แอ๊ดดี้) ซึ่งยังคงเป็นผู้บรรยายกีฬาของช่องพีพีทีวี
ตั้งแต่ 1 มกราคม พ.ศ. 2556 พิศณุย้ายไปอยู่ร่วมกับครอบครัวข่าว 3 ในสังกัดฝ่ายข่าว สถานีวิทยุโทรทัศน์ไทยทีวีสีช่อง 3 โดยเป็นพิธีกรข่าวในรายการข่าวนอกลู่ ซึ่งออกอากาศทุกวันจันทร์ถึงวันพฤหัสบดี หลังข่าวในพระราชสำนักและรายการรวมเล่าข่าวสนุก ทุกวันหยุดนักขัตฤกษ์ พร้อมทั้งนำรายการของ บจก.สปอร์ตทิปส์ ที่เคยออกอากาศทางช่อง 7 สีคือ สปอร์ตกูรู และเสน่ห์กีฬา มาออกอากาศทางไทยทีวีสีช่อง 3
==รางวัล==
รางวัลเกียรติยศคนทีวี ประจำปี 2557 จาก รางวัลโทรทัศน์ทองคำครั้งที่ 29
1 ใน 5 ผู้ได้รับการเสนอชื่อเข้าชิง รางวัลผู้ประกาศข่าวยอดเยี่ยม ท็อปอวอร์ด 2008
รางวัลผู้บรรยายการแข่งขันกีฬายอดเยี่ยม สตาร์เอนเตอร์เทนเมนต์อวอร์ดส 2004 ครั้งที่ 3
ผู้ประกาศข่าวชายยอดเยี่ยม ท็อปอวอร์ด 2003
== สิ่งสืบเนื่อง ==
พิศณุ นิลกลัด ยังเป็นผู้ตั้งฉายา "ดิ เอ็กโซเซ่" ให้แก่ก้องนภา วัชรวิทย์ ผู้เป็นอดีตแชมป์มวยไทยแห่งสนามมวยราชดำเนิน
==อ้างอิง==
“Golf Addict” กับ “พิษณุ นิลกลัด”
บุคคลจากอำเภอชะอำ
นักหนังสือพิมพ์ชาวไทย
บรรณาธิการหนังสือพิมพ์
คอลัมนิสต์
เครือสยามสปอร์ต
พิธีกรชาวไทย
ผู้ประกาศข่าวช่อง 7
ผู้ประกาศข่าวช่อง 3
ผู้พากย์กีฬาชาวไทย
บุคคลจากโรงเรียนอรุณประดิษฐ
บุคคลจากโรงเรียนมัธยมสาธิตวัดพระศรีมหาธาตุ มหาวิทยาลัยราชภัฏพระนคร
นิสิตเก่าคณะรัฐศาสตร์ จุฬาลงกรณ์มหาวิทยาลัย
ผู้ได้รับเครื่องราชอิสริยาภรณ์ บ.ม.
ไทย-ญี่ปุ่น

ไทย-ญี่ปุ่น อาจหมายถึง

ศูนย์เยาวชนกรุงเทพมหานคร (ไทย-ญี่ปุ่น)
สถาบันเทคโนโลยีไทย-ญี่ปุ่น
สะพานไทย-ญี่ปุ่น ตั้งอยู่บริเวณแยกศาลาแดง กรุงเทพมหานคร
ทางหลวงแผ่นดินหมายเลข 331

ทางหลวงแผ่นดินหมายเลข 331 สายสัตหีบ–เขาหินซ้อน มีชื่อเรียกเป็นหลักว่า ถนนสายยุทธศาสตร์ โดยมีชื่อเรียกอื่นแตกต่างกันไป เช่น ถนนอิงแลนด์ เป็นต้น เส้นทางเริ่มจากถนนสุขุมวิท ที่ตำบลพลูตาหลวง อำเภอสัตหีบ จังหวัดชลบุรี สิ้นสุดที่ ทางหลวงแผ่นดินหมายเลข 304 (ฉะเชิงเทรา-กบินทร์บุรี) ที่ ตำบลเขาหินซ้อน อำเภอพนมสารคาม จังหวัดฉะเชิงเทรา รวมระยะทาง 156.397 กิโลเมตร
== การก่อสร้าง ==
เส้นทางสายนี้ก่อสร้างขึ้นและเปิดใช้เมื่อปี พ.ศ. 2517 ในสมัยรัฐบาลจอมพลถนอม กิตติขจร เพื่อสนับสนุนภารกิจทางการทหารในสงครามอินโดจีน ในการขนอาวุธยุทโธปกรณ์จากท่าเรือจุกเสม็ด หรือการท่าเรือสัตหีบ และสนามบินอู่ตะเภา ตำบลพลา อำเภอบ้านฉาง จังหวัดระยอง ไปยังฐานทหารอเมริกาที่จังหวัดนครราชสีมา โดยได้รับความช่วยเหลือจากประเทศสหรัฐอเมริกาในการก่อสร้าง
ปัจจุบันทางหลวงแผ่นดินหมายเลข 331 มีเส้นทางตั้งแต่แยก บ้าน กม. 10 อำเภอสัตหีบ จังหวัดชลบุรี ถึงแยกต่างระดับชำขวาง อำเภอพนมสารคาม จังหวัดฉะเชิงเทราเป็นถนนขนาด 4 ช่องจราจรในช่วงแยก กม.10 ถึงทางแยกต่างระดับเขาไม้แก้ว และช่วงสี่แยกหนองปรือถึงทางแยกต่างระดับชำขวาง ส่วนช่วงทางแยกต่างระดับเขาไม้แก้วถึงสี่แยกหนองปรือ มีการปรับปรุงถนนเป็นผิวคอนกรีตเสริมเหล็กขนาด 7 - 12 ช่องจราจร

บริเวณบ้านมาบเอียง อำเภอศรีราชา จังหวัดชลบุรี มีการก่อสร้างถนนตัดใหม่เชื่อมไปยังทางหลวงพิเศษหมายเลข 7 ที่ทางแยกต่างระดับหนองขาม และถนนสุขุมวิท ที่ทางแยกต่างระดับท่าเรือแหลมฉบัง ระยะทาง 16.542 กิโลเมตร ก่อสร้างแล้วเสร็จเมื่อปี พ.ศ. 2550 และมีการกำหนดให้ถนนช่วงบ้านมาบเอียงถึงทางแยกต่างระดับหนองขาม เป็นส่วนหนึ่งของทางหลวงแผ่นดินหมายเลข 331 ด้วย แต่เดิมถนนสายนี้เป็นถนนแอสฟัลต์ขนาด 4 ช่องจราจร เปิดให้ใช้งานได้ไม่นาน แต่สภาพถนนชำรุดพื้นผิวจราจรยุบและแตกตลอดสาย ทำให้เวลาฝนตก จะทำให้โคลนออกมาจากผิวจราจรทำให้ลื่นมากและเกิดอุบัติเหตุเป็นประจำ และได้รับการปรับปรุงในปี พ.ศ. 2560 โดยปรับปรุงเป็นถนนคอนกรีตขนาด 6-8 ช่องจราจร เพื่อสอดคล้องกับการปรับปรุงทางหลวงพิเศษหมายเลข 7 ให้เป็นทางหลวงพิเศษที่มีการควบคุมทางเข้าออกเต็มรูปแบบ
== รายชื่อทางแยก ==
== อ้างอิง ==
331
3-331
ถนนในจังหวัดฉะเชิงเทรา
ถนนในจังหวัดชลบุรี
ทางหลวงแผ่นดินหมายเลข 36

ทางหลวงแผ่นดินหมายเลข 36 สายกะทิงลาย–ปลวกเกตุ หรือที่เรียกกันทั่วไป ถนนบายพาสพัทยา–ระยอง เป็นถนนผิวคอนกรีตขนาด 6 ช่องจราจรไป-กลับ ถนนสายนี้ได้รับการกำหนดให้เป็นส่วนหนึ่งของทางหลวงเอเชียสาย 123
== รายละเอียดของเส้นทาง ==
ทางหลวงแผ่นดินหมายเลข 36 เริ่มต้นแยกจากทางหลวงแผ่นดินหมายเลข 3 (ถนนสุขุมวิท) บริเวณทางแยกกะทิงลาย อำเภอบางละมุง จังหวัดชลบุรี และสิ้นสุดที่ทางหลวงแผ่นดินหมายเลข 3 อีกครั้งที่แยกปลวกเกตุ ตำบลเชิงเนิน อำเภอเมืองระยอง จังหวัดระยอง ระยะทางรวม 57 กิโลเมตร
ก่อนหน้านี้ทางหลวงแผ่นดินหมายเลขดังกล่าว มีถนนบายพาสเลี่ยงเมืองชลบุรี-พัทยาเป็นส่วนหนึ่งของทางหลวงสายนี้ โดยแยกจากทางหลวงแผ่นดินหมายเลข 3 (ถนนสุขุมวิท) บริเวณทางแยกต่างระดับหนองไม้แดง ผ่านถนนกรุงเทพฯ-ชลบุรี (มอเตอร์เวย์) บริเวณทางแยกต่างระดับคีรีนคร บรรจบกันที่ทางแยกต่างระดับพัทยา (โป่ง) รวมระยะทาง 76 กิโลเมตร (โดยปัจจุบันขยายเส้นทางไปยังทางแยกพัทยากลางแล้ว)
ปัจจุบันเส้นทางระหว่างทางแยกต่างระดับหนองไม้แดง-ทางแยกเข้าชายหาดบางแสน กรมทางหลวงกำหนดให้เป็นทางหลวงแผ่นดินหมายเลข 361 (ทางเลี่ยงเมืองชลบุรี) และช่วงทางแยกต่างระดับบางแสน-ทางแยกพัทยากลางเป็นส่วนหนึ่งของทางหลวงพิเศษหมายเลข 7 (ถนนกรุงเทพฯ-ชลบุรี) ทางหลวงแผ่นดินหมายเลข 36 จึงคงเหลือแต่ช่วงระหว่างกะทิงลาย-ปลวกเกตุเท่านั้น เป็นเส้นทางในความรับผิดชอบของแขวงทางหลวงชลบุรีที่ 2 และ แขวงทางหลวงระยอง
== รายชื่อทางแยก ==
== อ้างอิง ==
== แหล่งข้อมูลอื่น ==
ระบบสารสนเทศโครงข่ายทางหลวง  กรมทางหลวง กระทรวงคมนาคม
36
2-36
ถนนในจังหวัดชลบุรี
ถนนในจังหวัดระยอง
ทางหลวงแผ่นดินหมายเลข 361

ทางหลวงแผ่นดินหมายเลข 361 หรือ ถนนเลี่ยงเมืองชลบุรี เป็นถนนแอสฟัลต์คอนกรีตขนาดพิเศษ 12 ช่องจราจร แบ่งออกเป็นช่องทางหลัก (Main Road) 4 ช่องจราจร และช่องทางขนาน (Frontage Road) 2 ช่องจราจร แยกจากทางหลวงแผ่นดินหมายเลข 3 (ถนนสุขุมวิท) และ ทางหลวงแผ่นดินหมายเลข 34 ที่ทางแยกต่างระดับหนองไม้แดง ผ่านทางหลวงแผ่นดินหมายเลข 315 จากนั้นช่องจราจรเหลือ 8 ช่องจราจรไป-กลับ ผ่านทางหลวงแผ่นดินหมายเลข 344 และผ่านทางแยกต่างระดับแยกเข้ามอเตอร์เวย์ ช่องจราจรเหลือ 6 ช่องจราจรไป-กลับ จนถึงถนนสุขุมวิท ระยะทางรวม 13 กิโลเมตร
เดิมทางเลี่ยงเมืองชลบุรี เป็นส่วนหนึ่งของทางหลวงแผ่นดินหมายเลข 36 (ชลบุรี-พัทยา) ที่ชาวบ้านนิยมเรียกกันว่า ถนนบายพาส ก่อสร้างขึ้นเพื่อแบ่งเบาภาระการจราจรบนทางหลวงแผ่นดินหมายเลข 3 (ถนนสุขุมวิท) ภายหลังจากที่มีการก่อสร้างทางหลวงพิเศษหมายเลข 7 (มอเตอร์เวย์) จึงได้มีการเปลี่ยนแปลงหมายเลขเส้นทาง โดยกำหนดให้เป็นส่วนหนึ่งของทางหลวงแผ่นดินหมายเลข 3 และทำการก่อสร้างช่วงตั้งแต่ทางแยกต่างระดับชลบุรี ถึงทางแยกต่างระดับเลี่ยงเมืองบางแสนเป็น 12 ช่องจราจร ก่อนที่จะกำหนดให้เป็นทางหลวงแผ่นดินหมายเลข 361 ในเวลาต่อมา ส่วนช่วงทางแยกต่างระดับบางแสนจนถึงทางแยกต่างระดับคีรีนคร ก็ถูกกำหนดให้เป็นทางหลวงแผ่นดินหมายเลข 361 เช่นกัน และช่วงทางแยกต่างระดับคีรีนครจนถึงแยกพัทยากลาง ได้ถูกกำหนดให้เป็นทางหลวงพิเศษหมายเลข 7 เนื่องจากเป็นเส้นทางของโครงการทางหลวงพิเศษหมายเลข 7 ช่วงชลบุรี-พัทยา
== รายชื่อทางแยก ==
== อ้างอิง ==
== แหล่งข้อมูลอื่น ==
ระบบสารสนเทศโครงข่ายทางหลวง  กรมทางหลวง กระทรวงคมนาคม by comseven
361
3-361
ถนนในจังหวัดชลบุรี
ถนนวงแหวนและถนนเลี่ยงเมือง
เก็ตอะไลฟ์

เก็ตอะไลฟ์ (Get a life) อาจจะแปลเป็นภาษาไทยว่า “ไปหาอะไรอื่นทำเสียบ้าง” เดิมเป็น‎สำนวนติดปากอเมริกันที่เป็นการล้อเลียนผู้ที่มั่วอยู่กับสิ่งที่ทำที่ไม่งอกเงยหรือทำอะไรแล้วก็หมกมุ่นไม่ยอมเลิก และแนะให้ผู้ฟังไปหากิจการอื่นทำเสียบ้าง วลีนี้บางครั้งก็แปลงไปเป็น “Get a job” ในกรณีที่เหมาะสม ซึ่งเป็นนัยยะว่าผู้ที่ถูกกล่าวถึงควรจะออกไปหางานทำและเลิกทำตนให้เป็นภาระกับผู้อื่นเช่นพ่อแม่หรือผู้อุปถัมภ์อื่นๆ หรืออาจจะเป็นสำนวนแนะนำล้อเลียนที่ใช้สำหรับผู้ที่ดูเหมือนจะเป็นคนน่าเบื่อหรือทำอะไรก็ทำอยู่อย่างเดียวให้ออกไปหาสิ่งที่น่าสนใจกว่าอื่นๆ ทำ เช่นหาเพื่อนใหม่ หรือหากิจการอื่น หรือหางาน หรือย้ายออกจากบ้าน
นอกจากนั้นก็ยังใช้กับผู้ที่ “บ้างาน” หรือผู้ที่ทำงานโดยไม่ยอมออกไปทำอะไรที่นอกเหนือไปจากนั้นที่เป็นการพักผ่อนจากงานและมีความสุขกับชีวิต
หรือบางทีก็ใช้กับผู้ที่เข้าไปยุ่งเกี่ยวกับกิจการที่ไม่ควรยุ่งเกี่ยวของผู้อื่น ซึ่งเป็นการบอกปัดไม่ให้มายุ่งโดยการบอกให้ไปหากิจการของตนเองทำ หรือ “Mind your own business” (ไปยุ่งกับเรื่องของตัวเอง)
== หลักฐานการใช้ ==
ค.ศ. 1983: พจนานุกรมภาษาอังกฤษ ฉบับออกซฟอร์ด ฉบับแรกบันทึกบทความของหนังสือพิมพ์วอชิงตันโพสต์ของเดือนมกราคม ค.ศ. 1983: “Gross me out, I mean, Valley Girls was, like, ohmigod, it was last year, fer sure! I mean, get a life! Say what?” (วิธีการพูดของเด็กวัยรุ่นที่มีฐานะในบริเวณซานเฟอร์นานโดแวลลีย์ในรัฐแคลิฟอร์เนียในคริสต์ทศวรรษ 1980)
ค.ศ. 1986: ปรากฏใน “Baby Anger” หน้า 48 ในประโยค “Get a life, people of New Jersey!”
ค.ศ. 1986: วิลเลียม แช็ตเนอร์ (William Shatner) ผู้แสดงเป็นกัปตันเจมส์ ที. เคิร์คในภาพยนตร์เกี่ยวกับการผจญภัยในอวกาศชุดสตาร์เทร็ค (Star Trek) ที่ผู้ติดตามเรียกตนเองว่า “เทร็คคี” (Trekkie) ใช้ประโยคนี้เมื่อปรากฏในรายการ “Saturday Night Live” (รายการประจำอาทิตย์ที่มีแขกรับเชิญจากทุกสาขาและระดับของสังคมของแต่ละอาทิตย์ทำหน้าที่เป็นพิธีกร) ในเดือนธันวาคมที่แช็ตเนอร์บอกให้บรรดา “เทร็คคี” เลิกเป็นเทร็คคีและไปหาอะไรอื่นทำได้แล้ว
== อ้างอิง ==
== ดูเพิ่ม ==
‎สำนวนติดปาก
สำนวนภาษาอังกฤษ
วลีภาษาอังกฤษ
ถนนพุทธสาคร

ถนนพุทธสาคร (Thanon Phutthasakhon) หรือ ทางหลวงแผ่นดินหมายเลข 3651 สายแยกสาครเกษม–คลองมะเดื่อ [เดิมคือทางหลวงชนบท สค.1018 สายแยก ทล. 4 (กม.ที่ 21+700) – บ้านคลองมะเดื่อ] และบางครั้งเรียกว่า "ถนนพุทธมณฑล สาย 4 ตัดใหม่" เป็นถนนที่อยู่ในความรับผิดชอบของกรมทางหลวง (รับโอนความรับผิดชอบจากกรมทางหลวงชนบทเมื่อวันที่ 8 สิงหาคม พ.ศ. 2565) เริ่มต้นจากทางแยกสาครเกษมซึ่งเป็นจุดตัดกับถนนเพชรเกษม (ทางหลวงท้องถิ่น สค.ถ 4-0001) และถนนพุทธมณฑล สาย 4 (ทางหลวงท้องถิ่น สค.ถ 4-0002) ในเขตตำบลอ้อมน้อย อำเภอกระทุ่มแบน จังหวัดสมุทรสาคร ไปทางทิศตะวันตกเฉียงใต้ จนสิ้นสุดที่ถนนเศรษฐกิจ 1 (ทางหลวงแผ่นดินหมายเลข 3091) ในเขตตำบลคลองมะเดื่อ อำเภอกระทุ่มแบน ระยะทางประมาณ 7.445 กิโลเมตร
เดิมถนนพุทธสาครเป็นโครงการถนนลาดยางสาย ง 1 ผังเมืองรวมเมืองกระทุ่มแบน จังหวัดสมุทรสาคร ก่อสร้างแล้วเสร็จเมื่อปี พ.ศ. 2547 ประกอบด้วยถนนแอสฟัลต์คอนกรีตขนาด 4 ช่องจราจร และสะพานทางแยกต่างระดับกระทุ่มแบน ต่อมากรมทางหลวงชนบทได้ก่อสร้างสะพานข้ามแยกตัดกับถนนเพชรเกษม แล้วเสร็จเมื่อเดือนสิงหาคม พ.ศ. 2549 เรียกว่าสะพานสาครเกษม ก่อนที่จะก่อสร้างสะพานกลับรถบริเวณฝั่งถนนพุทธสาครและถนนพุทธมณฑล สาย 4 แล้วเสร็จเมื่อเดือนกันยายน พ.ศ. 2550
ถนนพุทธสาครสามารถเชื่อมต่อระหว่างถนนพระรามที่ 2 (ทางหลวงแผ่นดินหมายเลข 35) โดยใช้เส้นทางถนนเศรษฐกิจ 1 ที่ทางแยกต่างระดับมหาชัย แล้วตรงไปยังถนนพุทธสาครได้อย่างต่อเนื่อง เมื่อถึงถนนเพชรเกษม สามารถเลี้ยวซ้ายไปยังจังหวัดนครปฐม หรือจะขึ้นสะพานข้ามแยกสาครเกษม เพื่อที่จะตรงไปตามถนนพุทธมณฑล สาย 4 ไปยังถนนบรมราชชนนี (ทางหลวงแผ่นดินหมายเลข 338) หรือขึ้นสะพานกลับรถอีกครั้งเพื่อเลี้ยวซ้ายไปยังเขตหนองแขมและเขตบางแค กรุงเทพมหานครได้
== ถนนสายใกล้เคียง ==
ถนนเพชรเกษม
ถนนพุทธมณฑล สาย 4
ถนนเศรษฐกิจ 1
== สถานที่สำคัญ ==
สำนักงานเทศบาลตำบลสวนหลวง
== สายรถโดยสารประจำทางที่ผ่าน ==
189 วัดบางยาง-ตลาดกระทุ่มแบน–สนามหลวง (รถธรรมดา ครีม-แดง ขสมก.)
6033 (วงกลม) โรงพยาบาลกระทุ่มแบน-อ้อมน้อย-ถนนพุทธสาคร (รถสองแถว)
== อ้างอิง ==
สค.1018
พุทธสาคร
สิ่งก่อสร้างในอำเภอกระทุ่มแบน
Mind your own business

Mind your own business เป็น‎สำนวนภาษาอังกฤษที่ใช้กันทั่วไป อาจจะแปลเป็นภาษาไทยว่า “ไปยุ่งกับเรื่องของตัวเองเถอะ” ที่หมายความว่า หยุดยุ่งกับเรื่องที่ไม่ใช่เรื่องของตนเองและไปทำสิ่งที่เป็นของตนเอง
== คริสต์ศตวรรษที่ 20 ==
ในคริสต์ทศวรรษ 1930 ‎สำนวนก็แปลงเป็นสแลง ในประโยค “Mind your own beeswax” (ไปปั่นขี้ผึ้งของตัวเองเถอะ) ซึ่งอาจจะทำให้ความรุนแรงของความหมายอ่อนลงบ้าง ศัพทมูลวิทยาพื้นบ้าน (Folk etymology) ให้คำอธิบายของที่มาของแสลงนี้ว่าใช้กันในสมัยเมื่อมีการเริ่มตั้งถิ่นฐานในสหรัฐอเมริกาเมื่อกลุ่มสตรีจะนั่งหน้าเตาผิงปั่นเทียนด้วยกัน แต่ก็มีทฤษฎีอื่นเกี่ยวกับที่อธิบายถึงที่มาของสำนวนนี้
ในนวนิยายวิทยาศาสตร์เรื่อง “The Great Explosion” เอริค แฟรงค์ รัสเซลล์ย่อวลีนี้เป็น “MYOB” หรือ “Myob!” ซึ่งหมายถึงการแข็งข้ออย่างหนึ่งบนดาวนพเคราะห์แกนด์ส อาจจะเป็นได้ว่ารัสเซลล์เป็นผู้ริเริ่มคำย่อนี้ที่ปัจจุบันใช้กันแพร่หลายในสหรัฐอเมริกา
== อ้างอิง ==
== ดูเพิ่ม ==
ที่มาของสำนวน - Beeswax
And Then There Were None (relevant excerpt of The Great Explosion)
วลีภาษาอังกฤษ
สำนวนภาษาอังกฤษ
เฮนรี โบฟอร์ต ดยุกที่ 3 แห่งซัมเมอร์เซต

เฮนรี โบฟอร์ท ดยุคแห่งซัมเมอร์เซ็ทที่ 3 (Henry Beaufort, 3rd Duke of Somerset) (26 มกราคม ค.ศ. 1436 - 15 พฤษภาคม ค.ศ. 1464) เฮนรี โบฟอร์ท ดยุคแห่งซัมเมอร์เซ็ทเป็นขุนนางชาวอังกฤษที่มีบทบาทสำคัญในฐานะแม่ทัพฝ่ายราชวงศ์แลงคาสเตอร์ในสงครามดอกกุหลาบ
เฮนรี โบฟอร์ทเป็นบุตรของเอ็ดมันด์ โบฟอร์ท ดยุคแห่งซัมเมอร์เซ็ทที่ 2 และเอเลเนอร์ โบแชมพ์บุตรีของริชาร์ด โบแชมพ์ เอิร์ลแห่งวอริคที่ 13 ที่ทำให้เฮนรีเป็นลูกพี่ลูกน้องของเลดี้ มาร์กาเร็ต โบฟอร์ด (Lady Margaret Beaufort) และริชาร์ด เนวิลล์ เอิร์ลแห่งวอริคที่ 16 และเป็นลุงของเฮนรี สตาฟฟอร์ด ดยุคแห่งบัคคิงแฮมที่ 2 (Henry Stafford, 2nd Duke of Buckingham)
เฮนรี โบฟอร์ทถูกประหารชีวิตในปี ค.ศ. 1464 หลังจากที่พ่ายแพ้ในยุทธการเฮ็กซแฮม
== อ้างอิง ==
== ดูเพิ่ม  ==
สงครามดอกกุหลาบ
ขุนนางอังกฤษ
บุคคลในสงครามดอกกุหลาบ
บุคคลในคริสต์ศตวรรษที่ 15
นักการทหารชาวอังกฤษ
ผู้ถูกประหารชีวิตในอังกฤษ
ผู้ถูกประหารชีวิตโดยการตัดศีรษะ
ริชาร์ด เนวิลล์ เอิร์ลที่ 5 แห่งซอลส์บรี

ริชาร์ด เนวิลล์ เอิร์ลที่ 5 แห่งซอลส์บรี (Richard Neville, 5th Earl of Salisbury) (ค.ศ. 1400 - 31 ธันวาคม ค.ศ. 1460) ริชาร์ด เนวิลล์เป็นขุนนางชาวอังกฤษที่มีบทบาทสำคัญในฐานะแม่ทัพฝ่ายราชวงศ์ยอร์คในตอนต้นของสงครามดอกกุหลาบ
ริชาร์ด เนวิลล์เกิดเมื่อปี ค.ศ. 1400 ในมณฑลเดอแรม แม้ว่าจะเป็นบุตรคนที่สามของราล์ฟ เนวิลล์ เอิร์ลแห่งเวสต์มอร์แลนด์ที่ 1 (Ralph Neville, 1st Earl of Westmorland) แต่เป็นบุตรคนแรกที่เกิดกับกับภรรยาคนที่สองโจน โบฟอร์ท ผู้เป็นพี่น้องกับริชาร์ด เนวิลล์ เอิร์ลที่ 5 แห่งซอลส์บรี และซิซิลิ เนวิลล์ผู้เป็นพระมารดาของสมเด็จพระเจ้าเอ็ดเวิร์ดที่ 4 และสมเด็จพระเจ้าริชาร์ดที่ 3
ดินแดนของตระกูลเนวิลล์ส่วนใหญ่อยู่ในมณฑลเดอแรมและมณฑลยอร์คเชอร์ แต่ทั้งสมเด็จพระเจ้าริชาร์ดที่ 2 และสมเด็จพระเจ้าเฮนรีที่ 4 พบว่าตระกูลเนวิลล์เป็นผู้ที่สร้างความสมดุลทางอำนาจต่อตระกูลเพอร์ซีย์ในบริเวณเขตแดนสกอตแลนด์ ฉะนั้นเอิร์ลราล์ฟจึงได้รับพระราชทานบรรดาศักดิ์ในปี ค.ศ. 1397 และได้รับแต่งตั้งให้เป็นผู้ปกครองดินแดนมาร์ช (Lord Warden of the Marches) ในปี ค.ศ. 1403 การสมรสของราล์ฟกับโจน โบฟอร์ทในสมัยที่ความแตกต่างระหว่างขุนนางและเจ้านายเป็นสิ่งสำคัญก็เป็นเพิ่มความมีหน้ามีตาอีกอย่างหนึ่ง เพราะโจน โบฟอร์ทเป็นพระราชนัดดาของสมเด็จพระเจ้าเอ็ดเวิร์ดที่ 3 ฉะนั้นจึงมีฐานะเป็นพระประยูรญาติ
== อ้างอิง ==
== ดูเพิ่ม  ==
สงครามดอกกุหลาบ
บุคคลจากเทศมณฑลเดอรัม
ขุนนางอังกฤษ
บุคคลในสงครามดอกกุหลาบ
บุคคลในคริสต์ศตวรรษที่ 15
นักการทหารชาวอังกฤษ
ผู้ถูกประหารชีวิตในอังกฤษ
ผู้ถูกประหารชีวิตโดยการตัดศีรษะ
เอิร์์ลแห่งซอลสบรี
โรงเรียนวัดสระแก้ว

โรงเรียนวัดสระแก้ว อาจหมายถึง
โรงเรียนวัดสระแก้ว อำเภอเมืองนครราชสีมา จังหวัดนครราชสีมา
โรงเรียนวัดสระแก้ว อำเภอเมืองนครศรีธรรมราช จังหวัดนครศรีธรรมราช
โรงเรียนวัดสระแก้ว อำเภอบ้านฉาง จังหวัดระยอง
โรงเรียนวัดสระแก้ว (รุ่งโรจน์ธนกุลอุปถัมภ์) อำเภอป่าโมก จังหวัดอ่างทอง
โรงเรียนอนุบาลวัดสระแก้ว อำเภอเมืองสระแก้ว จังหวัดสระแก้ว
ส
เฮนรี เพอร์ซีย์

__NOTOC__
เฮนรี เพอร์ซีย์ อาจจะหมายถึง:
==เอิร์ลและดยุคแห่งนอร์ทธัมเบอร์แลนด์==
เฮนรี เพอร์ซีย์ เอิร์ลแห่งนอร์ทธัมเบอร์แลนด์ที่ 1 (ค.ศ. 1341-ค.ศ. 1408) บุตรของเฮนรี บารอนเพอร์ซีย์ที่ 3
เฮนรี เพอร์ซีย์ เอิร์ลแห่งนอร์ทธัมเบอร์แลนด์ที่ 2 (ค.ศ. 1392-ค.ศ. 1455) บุตรของเฮนรี ฮอทเสปอร์ เพอร์ซีย์
เฮนรี เพอร์ซีย์ เอิร์ลแห่งนอร์ทธัมเบอร์แลนด์ที่ 3 (ค.ศ. 1421-ค.ศ. 1461) บุตรของเอิร์ลแห่งนอร์ทธัมเบอร์แลนด์ที่ 2
เฮนรี เพอร์ซีย์ เอิร์ลแห่งนอร์ทธัมเบอร์แลนด์ที่ 4 (ค.ศ. 1449-ค.ศ. 1489) บุตรของเอิร์ลแห่งนอร์ทธัมเบอร์แลนด์ที่ 3
เฮนรี เพอร์ซีย์ เอิร์ลแห่งนอร์ทธัมเบอร์แลนด์ที่ 5 (ค.ศ. 1478-ค.ศ. 1527) บุตรของเอิร์ลแห่งนอร์ทธัมเบอร์แลนด์ที่ 4
เฮนรี เพอร์ซีย์ เอิร์ลแห่งนอร์ทธัมเบอร์แลนด์ที่ 6 (ค.ศ. 1502-ค.ศ. 1537) บุตรของเอิร์ลแห่งนอร์ทธัมเบอร์แลนด์ที่ 5
เฮนรี เพอร์ซีย์ เอิร์ลแห่งนอร์ทธัมเบอร์แลนด์ที่ 8 (ค.ศ. 1532-ค.ศ. 1585) บุตรของเอิร์ลแห่งนอร์ทธัมเบอร์แลนด์ที่ 7
เฮนรี เพอร์ซีย์ เอิร์ลแห่งนอร์ทธัมเบอร์แลนด์ที่ 9 (ค.ศ. 1564-ค.ศ. 1632) บุตรของเอิร์ลแห่งนอร์ทธัมเบอร์แลนด์ที่ 8
เฮนรี เพอร์ซีย์ ดยุคแห่งนอร์ทธัมเบอร์แลนด์ที่ 7 (ค.ศ. 1846-ค.ศ. 1918) บุตรของดยุคแห่งนอร์ทธัมเบอร์แลนด์ที่ 6
เฮนรี เพอร์ซีย์ ดยุคแห่งนอร์ทธัมเบอร์แลนด์ที่ 9 (ค.ศ. 1912-ค.ศ. 1940) บุตรของดยุคแห่งนอร์ทธัมเบอร์แลนด์ที่ 8
เฮนรี เพอร์ซีย์ ดยุคแห่งนอร์ทธัมเบอร์แลนด์ที่ 11 (ค.ศ. 1953-ค.ศ. 1995) บุตรของดยุคแห่งนอร์ทธัมเบอร์แลนด์ที่ 10
==Others==
เฮนรี เดอ เพอร์ซีย์ บารอนเพอร์ซีย์ที่ 1 (ค.ศ. 1273-ค.ศ. 1317)
เฮนรี “ฮอทเสปอร์” เพอร์ซีย์ (ค.ศ. 1364-ค.ศ. 1403) บุตรคนโตของเฮนรี เพอร์ซีย์ เอิร์ลแห่งนอร์ทธัมเบอร์แลนด์ที่ 1
เฮนรี เพอร์ซีย์ เอิร์ลเพอร์ซีย์ (ค.ศ. 1871-ค.ศ. 1909) บุตรของเอิร์ลแห่งนอร์ทธัมเบอร์แลนด์ที่ 7
ลอร์ดเฮนรี เพอร์ซีย์ (ค.ศ. 1817-ค.ศ. 1877) ผู้ได้รับเครื่องราชอิสริยาภรณ์วิคตอเรียครอส
วิลเลียม เนวิลล์ เอิร์ลที่ 1 แห่งเคนต์

วิลเลียม เนวิลล์ เอิร์ลแห่งเค้นท์ที่ 1 (William Neville, 1st Earl of Kent) (ราว ค.ศ. 1410 - ค.ศ. 1463) ริชาร์ด เนวิลล์เป็นขุนนางและนายทหารชาวอังกฤษที่มีบทบาทในสงครามดอกกุหลาบ
วิลเลียม เนวิลล์เกิดเมื่อราวปี ค.ศ. 1410 เป็นบุตรคนที่สองของราล์ฟ เนวิลล์ เอิร์ลแห่งเวสต์มอร์แลนด์ที่ 1 (Ralph Neville, 1st Earl of Westmorland) กับภรรยาคนที่สองโจน โบฟอร์ท ผู้เป็นบุตรีของจอห์นแห่งกอนท์ ดยุคแห่งแลงคาสเตอร์ที่ 1 และแคทเธอริน สวินฟอร์ด (Katherine Swynford) โจน โบฟอร์ท เป็นพี่น้องกับริชาร์ด เนวิลล์ เอิร์ลแห่งซอลสบรีที่ 5 และซิซิลิ เนวิลล์ผู้เป็นพระมารดาของสมเด็จพระเจ้าเอ็ดเวิร์ดที่ 4 และสมเด็จพระเจ้าริชาร์ดที่ 3
จอห์นแห่งกอนท์เป็นโอรสองค์ที่สามในพระเจ้าเอ็ดเวิร์ดที่ 3 ฉะนั้นวิลเลียมจึงเป็นพระนัดดาของพระเจ้าเอ็ดเวิร์ดที่ 3 แต่ตระกูลโบฟอร์ทถูกระบุว่าไม่มีสิทธิในการขึ้นครองราชบัลลังก์
วิลเลียมเป็นสมาชิกในตระกูลเนวิลล์อีกคนหนึ่งที่แต่งงานดี วิลเลียมแต่งงานกับทายาทของฟอคอนเบิร์กและได้รับตำแหน่งเป็นลอร์ดฟอคอนเบิร์ก — ขณะที่หลานริชาร์ด เนวิลล์ เอิร์ลแห่งวอริคที่ 16 ไปแต่งงานกับทายาทของวอริคและได้รับแต่งตั้งให้เป็นเอิร์ลแห่งวอริค วิลเลียมแต่งงานก่อนปี ค.ศ.  1422 กับโจน (Joan Neville, Countess of Kent) มีอายุแก่กว่าวิลเลียม 4 ปีและได้รับการบรรยายว่าเป็นผู้มีปัญญาอ่อนมาตั้งแต่กำเนิด ฟอคอนเบิร์กอยู่ทางเหนือของยอร์คเชอร์และเป็นศูนย์กลางทางอำนาจของตระกูลเนวิลล์
== อ้างอิง ==
== ดูเพิ่ม ==
สงครามดอกกุหลาบ
บุคคลที่เกิดในปี พ.ศ. 1953
ขุนนางอังกฤษ
บุคคลในสงครามดอกกุหลาบ
บุคคลในคริสต์ศตวรรษที่ 15
นักการทหารชาวอังกฤษ
ไนต์ออฟเดอะการ์เตอร์
เฉิน ฮ่าวหมิน

เฉิน ฮ่าวหมิน (; เกิด 7 ตุลาคม ค.ศ. 1969) เป็นนักแสดง และ นักร้องชาวฮ่องกง
== ผลงาน ==
===ภาพยนตร์===
Love and the City (1995)
Made in Heaven (1996)
Last Ghost Standing (1999)
The Final Winner (2001)
Salon Beauty (2002)
Love is a Butterfly (2002)
Tai Ji Soldier (2005)
Tragic Hero (2008)
Iceman (2014)
who am I? 
===ละครโทรทัศน์===
Demi-Gods and Semi-Devils (1997)
Dark Tales II (1998)
Journey to the West II (1998)
Anti-Crime Squad (1999)
Dragon Love (1999)
Zhuang Ya Princess (1999)
Reaching Out (2000)
Gods of Honour (2001)
Silver Mouse (2002)
Whatever It Takes (2002)
Network Love Story (2002)
Vigilante Force (2003)
Qianlong Xia Jiangnan (2003)
Carry Me Fly and Walk Off (2003)
Love Never Dies (2003)
Deadful Melody (2004)
The Undercover Swordsman (2004)
Hi-Fly (2004)
Yan Hua San Yue (2005)
A Pillow Case of Mystery (2006)
The Biter Bitten (2006)
Da Qing Hou Gong (2006)
Love Machine (2006)
A Change of Destiny (2007)
Liao Zhai 2 (2007)
Chocolate Lovers (2007)
The Legend of Chu Liuxiang (2007)
Justice Bao (2007)
Legend of the Demigods (2008)
Duo Qing Nu Ren Chi Qing Nan (2008)
Justice Bao (2010) as Bai Yutang
The Legend of Crazy Monk (2010)
Love of Seven Fairy Maidens (2010)
The Legend of Chinese Zodiac (2011)
Da Tang Nü Xun An (2011)
The Legend of Crazy Monk 2 (2011)
Love Amongst War (2012)
The Legend of Xishi (2012)
The Legend of Crazy Monk 3 (2012)
A Happy Life (2013)
New Mad-Monk (2014)
A Happy Life 2 (2016)
The Story of Liu Hai and Jinchan (2016)
The Legend of Beggar King and Big Foot Queen (2016)
=== เพลงประกอบละคร ===
[2006] Know First Feel First (先知先覺), A Pillow Case of Mystery theme song
[2001] "封神", Gods of Honour theme song, with Rain Lau
[1999] Dragon Love theme song
[1998] "取一念", Journey to the West 2 theme song
[1997] Demi-Gods and Semi-Devils theme song
== อ้างอิง ==
บัญญัติ

บัญญัติ (บัน-หฺยัด) อาจหมายถึง
นิติศาสตร์
นิติบัญญัติ (legislation) - การบัญญัติกฎหมาย
บทบัญญัติ (provision) - ข้อความที่กำหนดไว้เป็นลายลักษณ์อักษรในกฎหมาย
พระราชบัญญัติ หรือรัฐบัญญัติ (act) - บทบัญญัติแห่งกฎหมายที่ประมุขแห่งรัฐตราขึ้นโดยคำแนะนำและยินยอมขององค์กรนิติบัญญัติแห่งรัฐ
ข้อบัญญัติ (ordinance) - กฎหมายที่องค์การบริหารส่วนท้องถิ่นตราขึ้นเพื่อใช้บังคับในเขตขององค์การบริหารส่วนท้องถิ่นนั้น ๆ เช่น ข้อบัญญัติจังหวัด ข้อบัญญัติกรุงเทพมหานคร ข้อบัญญัติเมืองพัทยา
เทศบัญญัติ (bylaw หรือ municipal law) - บทกฎหมายที่เทศบาลตราขึ้นเพื่อใช้บังคับภายในเขตเทศบาลนั้น
อื่น ๆ
ศัพท์บัญญัติ (coinage) - คำที่ตราหรือกำหนดขึ้นไว้ให้มีความหมายเฉพาะเป็นเรื่อง ๆ ไป เช่น โทรทัศน์ ธนาคาร รัฐวิสาหกิจ
บัญญัติ - คำสอนในพุทธศาสนา
บัญญัติสิบประการ (Ten Commandments) - คำสอนในศาสนาคริสต์
บัญญัติไตรยางศ์ (cross-multiplication) - วิธีเลขอย่างหนึ่ง ซึ่งกำหนดส่วนสัมพันธ์ของเลข 3 จำนวนเพื่อหาจำนวนที่ 4 โดยวิธีเทียบหา 1 ก่อน แล้วจึงไปหาส่วนที่ต้องการ ด้วยการนำเลขทั้ง 3 จำนวนที่กำหนดให้และที่ให้หามาคูณหารกันเป็น 3 ขั้น
บัญญัติ บรรทัดฐาน - นักการเมืองชาวไทย
โรคติดต่อทางเพศสัมพันธ์

โรคติดต่อทางเพศสัมพันธ์ หรือ โรคส่งผ่านทางเพศสัมพันธ์ (Sexually transmitted disease; STD) หรือ กามโรค (Venereal disease; เรียกย่อว่า วีดี) เป็นความเจ็บป่วยซึ่งมีแนวโน้มติดต่อหรือส่งผ่านระหว่างมนุษย์หรือสัตว์โดยการสัมผัสทางเพศ ไม่ว่าจะเป็นการร่วมเพศทางช่องคลอด ทางปาก หรือทางทวารหนัก ในปัจจุบันมีการใช้คำว่า การติดเชื้อทางเพศสัมพันธ์ (Sexually transmitted infection; STI) ซึ่งมีความหมายกว้างกว่าเดิมมากขึ้น เพราะผู้ป่วยอาจมีการติดเชื้อและมีความสามารถในการแพร่เชื้อไปยังผู้อื่นได้โดยไม่มีอาการแสดงของโรค การติดเชื้อทางเพศสัมพันธ์อาจติดต่อได้จากการใช้เข็มฉีดยาเสพติดเข้าหลอดเลือดดำต่อจากผู้ป่วย รวมถึงผ่านการคลอดหรือการเลี้ยงลูกด้วยนมแม่
== อ้างอิง ==
 
เพศศึกษา
กิจกรรมทางเพศของมนุษย์
วาน

วาน (Van; Վան; Wan) เป็นเมืองที่เคยมีประชากรส่วนใหญ่เป็นชาวอาร์มีเนียทางตะวันออกเฉียงใต้ของจังหวัดวาน ประเทศตุรกี ตั้งอยู่บนฝั่งตะวันออกของทะเลสาบวาน ปัจจุบันมีประชากรส่วนใหญ่เป็นชาวเคิร์ด เมืองส่งหนังสัตว์ ผลไม้ และธัญพืชออกจำหน่าย
วานมักได้รับการกล่าวถึงในเรื่องอาร์มีเนียตะวันตกและเคอร์ดิสถานตอนเหนือ
== ประชากร ==
ใน ค.ศ. 2010 วานมีประชากรอย่างเป็นทางการที่ 367,419 คน แต่ใน ค.ศ. 1996 มีการประมาณการสูงกว่าที่ 500,000 คน และอดีตนายกเทศมนตรี Burhan Yengun กล่าวว่าเมืองนี้อาจมีประชากรสูงถึง 600,000 คน อำเภอกลางวานกินพื้ที่มากกว่า  ปัจจุบัน วานมีประชากรส่วนใหญ่เป็นชาวเคิร์ดและประชากรส่วนน้อยเป็นชาวตุรกี
== ภูมิศาสตร์ ==
=== ภูมิอากาศ ===
===แลนด์มาร์ก===
==ความสัมพันธ์กับนานาชาติ==
===เมืองพี่น้อง===
วานเป็นเมืองพี่น้องกับเมืองดังนี้:
บูร์ซา ประเทศตุรกี
ออแดซา ประเทศยูเครน
==ภาพ==
== อ้างอิง ==
==บรรณานุกรม==
==แหล่งข้อมูลอื่น==
เมืองในประเทศตุรกี
เคอร์ดิสถานตุรกี
เกรย์

เกรย์ (grey / gray) อาจหมายถึง
เกรย์ (นักร้อง) เป็นนักร้องแร็ปเปอร์เกาหลีชื่อจริงว่า อี ซ็อง-ฮวา
เกรย์ (หน่วยวัด) เป็นหน่วยอนุพันธ์เอสไอสำหรับใช้วัดปริมาณการแผ่รังสีไอออไนซ์ (ionising radiation)
เกรย์ ดีไลล์ เป็นนักร้อง นักแต่งเพลง และนักพากย์ชาวอเมริกัน
สีเทา ใช้คำว่า grey ในภาษาอังกฤษ
== ตัวละครในบันเทิงคดี ==
เกรย์ (แบล็กโคลเวอร์) (Grey) ตัวละครจากเรื่องแบล็กโคลเวอร์
เกรย์ (ร็อคแมน ZX) (Grey) เป็นเรพลิลอยด์ปริศนาซึ่งเกิดจากการสร้างของ มาสเตอร์ อัลเบอร์
เกรย์ (เอาชีวิตรอดซีรีส์) ตัวละครจากเรื่องเอาชีวิตรอด
เกรย์ ฟูลบัสเตอร์ (Gray Fullbuster) ตัวละครจากเรื่องแฟรี่เทล ศึกจอมเวทอภินิหาร
โรซารี่ เกรย์ (Rosary Grey) ตัวละครจากเรื่องลา ฟลอร่า โรงเรียนป่วนก๊วนเจ้าหญิง
จีน เกรย์ (Jean Grey) ตัวละครจากเรื่องเอ็กซ์เมน
เฮนรีที่ 6

เฮนรีที่ 6 (Henry VI) อาจหมายถึง
สมเด็จพระจักรพรรดิเฮนรีที่ 6 แห่งโรมันอันศักดิ์สิทธิ์ (ค.ศ. 1165–ค.ศ. 1197)
สมเด็จพระเจ้าเฮนรีที่ 6 แห่งอังกฤษและฝรั่งเศส (ค.ศ. 1421–ค.ศ. 1471)
เฮนรีที่ 6 เคานท์แห่งลักเซมเบิร์ก (ครองบัลลังก์ ค.ศ. 1281, สิ้นพระชนม์ 1288)
บทละครของวิลเลียม เชคสเปียร์เกี่ยวกับพระชนมชีพและรัชกาลสมเด็จพระเจ้าเฮนรีที่ 6 แห่งอังกฤษ
* เฮนรีที่ 6 ตอนที่ 1 (Henry VI, part 1)
* เฮนรีที่ 6 ตอนที่ 2 (Henry VI, part 2)
* เฮนรีที่ 6 ตอนที่ 3 (Henry VI, part 3)